Eenjarige bly siek | Health24
Posted by: Rika | 2012/06/26
Eenjarige bly siek
Goeiedag, ek hoop regtig iemand sal my kan help.
My eenjarige is van 3 maande af permanent siek, partykeer bietjie minder as ander kere. Hy is in die kleuterskool, ek het al sy melk verander want ek weet nie of dit die melk kan wees en of hy dalk vir iets allergies is nie. Ek kan nie bekostig om hom elke 2de week dokter toe te vat nie en die medies is al vroeg uitgeput. Is daar dalk bietjie raad vir hierdie moedelose moeder, GROOT ASSEBLIEF?
Ek stel voor dat jy 'n pediater vir toetse konsulteer om vas te stel waarom jou eenjarige permanent siek is. Dit is moontlik weens 'n allergie, kroniese virale infeksie of 'n lae immuniteit of 'n metaboliese siekte, soos byvoorbeeld diabetes. Dit is baie belangrik om die oorsaak te vind, omdat dit sy ontwikkeling en groei kan belemmer.